 Ọtụtụ ndị mmadụ atụfuela ndụ ha ebe ndị ọzọ bụzi ndị nwetagasịrị ihe mmerụ ahụ dị iche iche nihe mberede ahụ mere na Ọnịcha, obodo ahịa nke Steeti Anambra. Ya bụ ihe mberede mere ka mkpụrụ ụbọchị abụọ ụlọ elu dị ogogo atọ dachara na Steeti Lagos.  Ihe mberede a bụ nke mere na okporo ụzọ Upper Iweka na MCC nke siri Ọnịcha gaa Awka nakụkụ ụlọ ọgwụ Toronto. Ya bụ nnukwu ụgbọala bu mmanụ ọkụ kerosene sitere Awka na-aga Upper Iweka oge onye na-akwọ ụgbọala ahụ enweghị ike ịjide ya dịka ụgbọala ahụ ekweghịzi nkwụsị. Ebe ọkwọ ụgbọala ahụ na-achọ ị kwụsị ya, ọ gbapụrụ nokporo ụzọ gaa ebe ndị mmadụ kpọsachara ngwa ahịa nakụkụ ụzọ tupu o were nwee ike kwụsị.Ya bụ nnukwu ụgbọala gburu ọtụtụ mmadụ nke metụtara ebe ọ ka nọnụ ọgụgụ ndị na-ere ihe nakụkụ ụzọ oge ọ na-akpọ ganigani tupu ọ were kwụsị.Ozu ndị mmadụ nke jupụtara na ya bụ okporo ụzọ ka ndị ọlụ nchekwa bụ ndị bịara nogige ahụ ngwa ngwa ya bụ mkpamkpa kpachara na-ebupu sị.Onye isi oche ụlọ ọrụ na-ahụ maka ihe mberede Nigeria Red Cross Society na Steeti ahụ, Ọkammụta Pita Kathy, nokwu ya kwuru na bụ ihe mberede bụ eziokwu ma kwukwa na mmadụ asaa bụ ndị nwụrụ ozigbo ozigbo. Ọ gara nihu kwuo na nagbanyeghị mbọ ha niile, ha zọpụtara ị mmadụ atọ ebe ozu ndị niile nwụrụ bụzi nke ha bugara na ụlọ ebe a na-echekwa ozu nke ụlọ ọgwụ Toronto.Ndị ọrụ nchekwa okporoụzọ Federal Road Safety Corps na Ndị Uwe ojii bụzi nke nyere aka nizoputa ndị mmadụ. 